sagorsarker/bangla-wikipedia huggingface dataset:
সেন্ট জন্স নদী

সেন্ট জন্স নদী (ইংরেজি Saint Johns River) যুক্তরাষ্ট্রের ফ্লোরিডা রাজ্যের দীর্ঘতম নদী। ১৯৯৭ সালে এই নদী 'আমেরিকার ঐতিহ্যবাহী নদী হিসেবে স্বীকৃতি লাভ করে। এই নদী বিশ্বের অন্যতম অলস নদী। 
৩১০ মাইল (৫০০ কিলোমিটার) লম্বায়, এটি উত্তর দিকে প্রবাহিত হয় এবং বারোটি কাউন্টির মধ্য দিয়ে বাতাস বা সীমানা বয়ে চলে। হেডওয়েটার থেকে মুখের উচ্চতায় নেমে আসা হার ৩০ ফুট (৯ মিটার) এরও কম; বেশিরভাগ ফ্লোরিডার জলপথের মতো, সেন্ট জনসের খুব কম প্রবাহ হার ০.৩ মাইল প্রতি ঘণ্টা (০.১৩ মি / সে) এবং প্রায়শই "অলস" হিসাবে বর্ণনা করা হয়। এর ধীরলয়ের প্রবাহের জন্য আবর্জনা ও বর্জ্য সরে যেতে বাধাগ্রস্ত হয়, যার ফলে নদীর বাস্তুতন্ত্রে সমস্যা দেখা দেয়। তবুও বিভিন্ন প্রজাতির উদ্ভিদ ও প্রাণীর আবাসস্থল এই নদী।বসন্তের শুরুতে যখন পানি কিছুটা গরম হয় তখন ডলফিনের দেখা মেলে এই নদীতে। এই নদীর মোহনায় একইসাথে লবণাক্ত ও মিঠাপানির মাছ থাকে।
ডেট্রয়েট নদী

ডেট্রয়েট নদী ইংরেজি : Detroit River) যুক্তরাষ্ট্র এবং কানাডার সীমান্তের অদূরে অবস্থিত। এই নদী ৩২ মাইল (৫১ কিমি) লম্বা এবং 0.৫-২.৫ মাইল (১-৪ কিমি) প্রশস্ত। এই নদী লেক সেইন্ট ক্লেয়ার এবং লেক ইরির মধ্যে সংযোগ স্থাপন করেছে।
১৯৯৭ সালে এই নদী 'আমেরিকার ঐতিহ্যবাহী নদী হিসেবে স্বীকৃতি লাভ করে। পাঁচ মিলিয়ন অধিবাসীর পানীয় সরবরাহ করে এই নদী। ডেট্রয়েট নদীর অভ্যন্তরে বেশ কিছু দ্বীপ এবং এর উপরে বেশ কিছু সেতু আছে।
হাডসন নদী

হাডসন নদী হলো দীর্ঘ নদী যা যুক্তরাষ্ট্রের নিউ ইয়র্কের পূর্বে উত্তর থেকে দক্ষিণ দিক দিয়ে প্রবাহিত হয়।এটি এডিরনডেক পর্বতমালায় অবস্থিত লেক টিয়ার অব ক্লাউডস থেকে হাডসন ভ্যালি দিয়ে আপার নিউ ইয়র্ক বেতে প্রবাহিত হয়।এটি সবশেষে নিউ ইয়র্ক হার্বারের মাধ্যমে আটলান্টিক মহাসাগরে মেশে।নদীটি দক্ষিণ প্রান্তে যুক্তরাষ্ট্রের দুটি প্রদেশ নিউ ইয়র্ক ও নিউ জার্সির মধ্যে রাজনৈতিক সীমানা তৈরী করে।উত্তরে নিউ ইয়র্কের কিছু কাউন্টির মাঝে সীমানা তৈরী করে।নদীটির নামকরণ করা হয় ডাচ ইস্ট ইন্ডিয়া কোম্পানির ইংরেজ নাবিক হেনরি হাডসনের নামে, যিনি ১৬০৯ সালে নদীটি আবিষ্কার করেন।কানাডার হাডসন উপসাগরও তার নামে নামকরণ করা হয়।
উইল্যামেট নদী

উইল্যামেট নদী (ইংরেজি Willamette River) মার্কিন যুক্তরাষ্ট্রের একটি নদী। এটি কলম্বিয়া নদীর একটি প্রধান উপনদী, যা কলম্বিয়ার প্রবাহের ১২ থেকে ১৫ শতাংশের জন্য দায়ী। এর প্রধান শাখাটি ১৮৭ মাইল (৩০১ কিমি) লম্বা, যা সম্পূর্ণরূপে মার্কিন যুক্তরাষ্ট্রের উত্তর-পশ্চিম অরেগনে অবস্থিত। ওরেগন কোস্ট রেঞ্জ এবং ক্যাসকেড রেঞ্জের মধ্যে উত্তর দিকে প্রবাহিত, নদী এবং এর উপনদীগুলি উইল্যামেট উপত্যকা তৈরি করে। এর অববাহিকা যা ওরেগনের জনসংখ্যার দুই-তৃতীয়াংশ ধারণ করে।
কনদিদ

কাঁদিদ বা ক্যানডিড (Candide) ফরাসি দার্শনিক ভলতেয়ারের অনন্য এক বিদ্রুপাত্মক রচনা। ১৭৫৯ সালে ভলতেয়ার ফরাসী ভাষায় Candide, ou l'Optimisme (; French: ) নামের একটি বিদ্রুপাত্মক রচনাটি প্রকাশ করেন। কনদিদ একটি ফিলোসোফিক বা দার্শনিক গল্প। ১৮ শতাব্দীর শুরুর দিকে সমসাময়িক দার্শনিকেরা সামাজিক অসংলগ্নতা, রাজা এবং চার্চের অত্যাচারের বিরুদ্ধে মত প্রকাশের জন্য বিভিন্ন প্রকার সাহিত্য শ্রেণীর আশ্রয় নিতেন, যেমন দার্শনিক গল্প, বিশ্বকোষ, চিঠি ইত্যাদি।
গল্পের নায়ক তনদিদ, শুরুতে তার আবাস বর্তমানে জার্মানির কোন এক প্রভাবশালি জমিদারের প্রাসাদে। জমিদারের আশ্রয় আর দার্শনিক শিক্ষকের সন্নিবেশে তার জীবন ভালোই কাটতে থাকে, শখ্যতা থেকে ভালোবাসার সম্পর্ক গড়ে উঠে জমিদারের মেয়ের সাথে। ভালোবাসার অপরাধে সে বিতাড়িত হয় প্রাসাদ থেকে, তার পর থেকে শুরু হয় তার নতুন জীবন, একের পর এক পরীক্ষার সম্মুখীন হয় সে। আস্তে আস্তে আবিষ্কার করে জীবন আর মানুষের চরিত্র।
শর্করা

শর্করা বা কার্বোহাইড্রেট হলো এক ধরনের জৈব রাসায়নিক পদার্থ যার প্রতিটি অণুতে কার্বন (C), হাইড্রোজেন (H) এবং অক্সিজেন (O) থাকে, যেখানে কার্বন, হাইড্রোজেন এবং অক্সিজেনের অনুপাত হয় ১:২:১। এর স্থূল সংকেত CHO । যেখানে n এর মান ৩ বা তদূর্ধ্ব সংখ্যা। এর কিছু ব্যতিক্রম আছে, যেমন: ডিঅক্সিরাইবোজ (এটি ডিএনএ তে চিনি হিসেবে থাকে) এর সংকেত হলো CHO। কার্বোহাইড্রেট শব্দটি এসেছে 'Hydrates of Carbon' থেকে, যার অর্থ 'কার্বনের জলায়ন'।রসায়নের ভাষায়, যে সকল পলিহাইড্রোক্সি অ্যালডিহাইড বা পলিহাইড্রোক্সি কিটোন বা জৈব যৌগ অম্লীয় আর্দ্রবিশ্লেষণের ফলে পলিহাইড্রোক্সি অ্যালডিহাইড বা পলিহাইড্রোক্সি কিটোন উৎপন্ন করে তাদেরকে কার্বোহাইড্রেট বা শর্করা বলে।
কার্বোহাইড্রেটের কাজঃ
শর্করা আমাদের শরীরে কি ধরনের কাজ করে থাকে যা গুণে শেষ করা যাবে না। নিচে এর কিছু গুরুত্বপূর্ণ কাজ দেওয়া হলো: 
১।কার্বোহাইড্রেট আমাদের শরীরকে শক্তি দেয়।
২।এটি আমাদের জন্য প্রয়োজনীয় শক্তি জমা করে রাখে।
৩।আমাদের পেশীর পরিমাণ ঠিক রাখতে সাহায্য করে এবং এর রক্ষণাবেক্ষণ করে।
স্টার্চ জাতীয় খাদ্যে অনেক ডায়েটারি ফাইবার আছে। এগুলো আমাদের অন্ত্রের স্বাস্থ্য ভালো রাখতে সাহায্য করে গ্লুকোজ শরীরে দ্রুত মিশে শরীরকে শক্তি জোগায়।
৪।আমাদের মস্তিস্ক এক্সক্লুসিভভাবে গ্লুকোজ থেকে শক্তিগ্রহণ করে সচল থাকে।
বিমূর্ত বীজগণিত

বিমূর্ত বীজগণিত (ইংরেজি ভাষায়: Abstract Algebra) গণিতের একটি শাখা যেখানে কোন গাণিতিক ধারণাকে কেবলমাত্র তার বৈশিষ্ট্যের ভিত্তিতে পর্যালোচনা করা হয়। অর্থাৎ, কোন গাণিতিক বস্তুর প্রকৃত পরিচয় অগ্রাহ্য করে কেবল তার গঠন সম্পর্কিত তথ্যের মাধ্যমে তাকে বর্ণনা করা হয়।
বিমূর্ত বীজগণিতে যে সব শ্রেণীকরণ বিশেষ উল্লেখযোগ্য:
খ্রিস্টপূর্ব ৩৮৪

খ্রিস্টপূর্ব ৩৮৪ অব্দ বলতে যিশু খ্রিস্টের জন্মের ৩৮৪ বছর পূর্বের সময়কে নির্দেশ করে; যেটি মধ্যযুগের প্রথম দিকের সময়কালে ইউরোপে বছরের নামকরণ করা রহিত করার পরবর্তী সময় হতে ব্যবহৃৎ হয়ে আসছে। প্রাক-জুলিয়ান রোমান বর্ষ-পঞ্জিকা অনুসারে এই বছরটি Year of the Tribunate of Cornelius, Poplicola, Camillus, Rufus, Crassus and Capitolinus হিসাবে পরিচিত।
<onlyinclude>
</onlyinclude>
খ্রিস্টপূর্ব ৩২২

খ্রিস্টপূর্ব ৩২২ অব্দ বলতে যিশু খ্রিস্টের জন্মের ৩২২ বছর পূর্বের সময়কে নির্দেশ করে; যেটি মধ্যযুগের প্রথম দিকের সময়কালে ইউরোপে বছরের নামকরণ করা রহিত করার পরবর্তী সময় হতে ব্যবহৃৎ হয়ে আসছে। প্রাক-জুলিয়ান রোমান বর্ষ-পঞ্জিকা অনুসারে এই বছরটি Year of the Consulship of Rullianus and Curvus হিসাবে পরিচিত।
<onlyinclude>
</onlyinclude>
খ্রিস্টপূর্ব ৩৯৯

খ্রিস্টপূর্ব ৩৯৯ অব্দ বলতে যিশু খ্রিস্টের জন্মের ৩৯৯ বছর পূর্বের সময়কে নির্দেশ করে; যেটি মধ্যযুগের প্রথম দিকের সময়কালে ইউরোপে বছরের নামকরণ করা রহিত করার পরবর্তী সময় হতে ব্যবহৃৎ হয়ে আসছে। প্রাক-জুলিয়ান রোমান বর্ষ-পঞ্জিকা অনুসারে এই বছরটি Year of the Tribunate of Augurinus, Longus, Priscus, Cicurinus, Rufus and Philo হিসাবে পরিচিত।
<onlyinclude>
</onlyinclude>
অভিক্ষেপ জ্যামিতি

অভিক্ষেপ জ্যামিতি একটি জ্যামিতি যাতে বিন্দু ও রেখার ধারণা প্রতিসম। বিশেষত, যেখানে ইউক্লিডীয় জ্যামিতিতে দুইটি রেখা সমান্তরালও হতে পারে, অভিক্ষেপ জ্যামিতিতে দুইটি রেখা সব সময় একটি এবং কেবলমাত্র একটি বিন্দুতে ছেদ করে (তুলনীয়, দুইটি বিন্দু দিয়ে একটি এবং কেবলমাত্র একটি রেখা টানা যায়)।
গণিতের শাখা যা জ্যামিতিক পরিসংখ্যান এবং চিত্রের মধ্যে সম্পর্ক নিয়ে কাজ করে, বা ম্যাপিং, যা তাদের অন্য পৃষ্ঠে প্রজেক্ট করার ফলে হয়।
অভিক্ষেপ জ্যামিতির অন্যতম আকর্ষণীয় তাত্ত্বিক দিক হলো এর দ্বৈত বৈশিষ্ট্য: অভিক্ষেপ জ্যামিতির যে কোন উপপাদ্যে নিম্নলিখিত পরিবর্তনগুলোর সবগুলো প্রয়োগ করলে পরিবর্তিত উপপাদ্যটিও সত্য,
জিমি ওয়েলস

জিমি ডোনাল "জিম্বো" ওয়েলস (, ; জন্ম ৭ আগস্ট ১৯৬৬) একজন মার্কিন ইন্টারনেট উদ্যোক্তা, যিনি অনলাইন অলাভজনক বিশ্বকোষ উইকিপিডিয়ার সহ-প্রতিষ্ঠাতা এবং লাভজনক ফ্যানডম ওয়েব হোস্টিং কোম্পানির প্রবর্তক হিসাবে পরিচিত।
জিমি ওয়েলসের জন্ম মার্কিন যুক্তরাষ্ট্রের অ্যালাবামার হান্টসভিলে। তিনি র‌্যানডলফ স্কুল নামে একটি প্রাক-বিশ্ববিদ্যালয় স্কুলে পড়াশোনা করেন। পরে তিনি "ফিনান্স" শাখায় স্নাতক ও স্নাতকোত্তর ডিগ্রি অর্জন করেন। স্নাতক পড়াকালীন তিনি দুটি বিশ্ববিদ্যালয়ে শিক্ষকতাও করেন। পরে তিনি ফিনান্স ক্ষেত্রে চাকরি গ্রহণ করেন এবং বেশ কয়েক বছর শিকাগো ফিউচারস ও অপশনস ফার্মে রিসার্চ ডিরেক্টরের পদ অলংকৃত করেন। ১৯৯৬ সালে তিনি দু'জন সহকারীর সহায়তায় বোমিস নামে একটি পুরুষদের বিনোদন ও প্রাপ্তবয়স্ক বিষয়ভিত্তিক ওয়েবপোর্টাল প্রতিষ্ঠা করেন। এই ওয়েবসাইটটি থেকেই পরবর্তীকালে উদ্ভূত বিশ্বকোষ নুপিডিয়া (২০০০-২০০৩) এবং তার উত্তরসূরি উইকিপিডিয়ার প্রাথমিক অর্থসংস্থান হয়েছিল।
২০০১ সালে ল্যারি স্যাঙ্গার ও অন্যান্যদের সঙ্গে একযোগে তিনি উইকিপিডিয়া মুক্ত বিশ্বকোষ প্রতিষ্ঠা করেন। এই বিশ্বকোষের ব্যাপ্তি ও জনপ্রিয়তা বৃদ্ধি পেলে ওয়েলস হয়ে ওঠেন প্রকল্পটির পৃষ্ঠপোষক ও মুখপাত্র। তাকে ঐতিহাসিকভাবে উইকিপিডিয়ার বলা হলেও, তিনি নিজেকে উইকিপিডিয়ার একমাত্র প্রতিষ্ঠাতা ঘোষণা করে "সহ-" পদমর্যাদাটি অস্বীকার করেন। ওয়েলস উইকিপিডিয়া-পরিচালনাকারী উইকিমিডিয়া ফাউন্ডেশন নামে একটি অ-বাণিজ্যমুখী দাতব্য সংস্থার অছিপরিষদের সদস্য। তিনি পরিষদ-নিয়োজিত "সম্প্রদায়-প্রতিষ্ঠাতা" বা "কমিউনিটি ফাউন্ডার"-এর পদটিতে বৃত রয়েছেন। ২০০৪ সালে, তিনি ও অপর উইকিমিডিয়া অছি অ্যাঞ্জেলা বিজলে মিলে উইকিয়া নামে একটি বেসরকারি ওয়েব-হোস্টিং সার্ভিস প্রতিষ্ঠা করেন।
ওয়েলস দু-বার বিবাহ করেছেন। তার দ্বিতীয় স্ত্রী ক্রিস্টিনার গর্ভে তার এক কন্যা আছে। ওয়েলস নিজেকে অবজেক্টিভিস্ট এবং কিছু পরিমাণে উদারনীতিবাদী মনে করেন। তার সৃষ্ট উইকিপিডিয়া বিশ্বের বৃহত্তম বিশ্বকোষে পরিণত হলে "টাইম" পত্রিকা তাদের ২০০৬ সালের বিশ্বের সর্বাপেক্ষা প্রভাবশালী ব্যক্তিবর্গের নামের তালিকায় তার নাম অন্তর্ভুক্ত করে।
ওয়েলস ৭ আগস্ট, ১৯৬৬ সালে হান্টসভেল, আলাবামাতে জন্মগ্রহণ করেন। তার বাবা, জিমি, পেশায় ছিলেন মুদি দোকানের পরিচালক, মা ডরিস অ্যান এবং তার নানী এর্মা একটি এক কক্ষ-বিশিষ্ট ঐতিহ্যবাহী ছোট প্রাইভেট স্কুল পরিচালনা করতেন, যেখানে জিমি এবং তার তিন ভাইবোন তাদের প্রাথমিক শিক্ষা সম্পন্ন করেছিলেন। শিশু হিসেবে জিমি ছিলেন বুদ্ধিমান, কৌতূহলী এবং অধ্যবসায়ী।
২০১৫ সালের ২৬শে ফেব্রুয়ারি উইকিমিডিয়া বাংলাদেশ ও গ্রামীণফোনের যৌথ উদ্যোগে আয়োজিত এক অনুষ্ঠানে অংশগ্রহণের জন্য আমন্ত্রিত হয়ে ১২ ঘণ্টার ঝটিকা সফরে বাংলাদেশ ভ্রমণ করেন জিমি ওয়েলস। রাজধানী ঢাকাস্থ হোটেল রেডিসন ব্লু ওয়াটার গার্ডেনে আয়োজিত এ অনুষ্ঠানে তিনি উইকিপিডিপিয়ার গুরুত্ব তুলে ধরে বক্তৃতা করেন, উইকিপিডিয়া গ্রামীণফোন আয়োজিত সম্পাদনা প্রতিযোগিতায় বিজয়ী দশজন উইকিপিডিয়ানের হাতে পুরস্কার তুলে দেন এবং সাংবাদিকদের উপস্থিতিতে আয়োজিত বিষয়ভিত্তিক আলোচনা সভায় অংশ নিয়ে বিভিন্ন প্রশ্নের উত্তর দেন।
তুচ্ছ সত্য

তুচ্ছ সত্য (বা, অনুল্লেখ্য সত্য, ইংলিশে, "Trivial Theorem") গণিতের পরিভাষায় এমন একটি উপপাদ্য যার প্রমাণ সরল, সহজবোধ্য এবং নাতিদীর্ঘ।
গণিত পাঠ্যপুস্তকে যে সব দাবীর সত্যতা তাৎক্ষণিক যাচাই করা সম্ভব কিন্তু লেখক তার সম্পূর্ণ বর্ণনাকে অপ্রয়োজনীয় মনে করেন তাদের তুচ্ছ সত্য বলে উল্লেখ করা হয়।
পাঠক অবশ্য, নিজস্বার্থে, প্রমাণটি চেষ্টা করে দেখতে পারেন, কারণ অনেক ক্ষেত্রেই এই "তুচ্ছ সত্য"গুলোর প্রমাণ গভীর মনোযোগের দাবী রাখে।
গণিত সমাজে তুচ্ছ সত্য নিয়ে কৌতুক করা গণিত সংস্কৃতির একটি অংশ। শোনা যায়, কোন এক বিশ্লেষণ ক্লাসে শিক্ষক কোন একটি উপপাদ্য বর্ণনার সময় একটি অনুসিদ্ধান্তের সাহায্য নেন। একজন ছাত্র ঐ অনুসিদ্ধান্তের প্রমাণ জানতে চাইলে শিক্ষক জবাব দেন এটি একটি তুচ্ছ সত্য। তার পর চিন্তায় ডুবে যান। আধাঘণ্টা পরে, তার চিন্তা করা শেষ হলে, আনমনে বলে ওঠেন, "হুঁ, যা বলছিলাম, এটা একটা তুচ্ছ সত্য"।
জেমি ক্যারাঘার

জেমি ক্যারাঘার একজন ইংরেজ ফুটবলার যিনি প্রিমিয়ার লিগে লিভারপুল ক্লাবের হয়ে রক্ষণভাগে খেলেছেন।
২০১৩ সালে অবসর গ্রহণের পরে ক্যারাগার স্কাই স্পোর্টসে যোগ দিয়েছিলেন, যেখানে তিনি একজন ভাষ্যকার ও পণ্ডিত হিসাবে উপস্থিত হন। ২০২০ সালের জুলাইয়ে সিবিএস স্পোর্টস ঘোষণা করেছিল, ক্যারাগার তাদের চ্যাম্পিয়ন্স লিগের স্টুডিও সম্প্রচার দলে যোগ দেবে।
ওয়েন হারগ্রিভস

ওয়েন লি হারগ্রিভস (জন্ম ২০ জানুয়ারি ১৯৮১, অ্যালবার্টা, কানাডা) একজন ইংরেজ পেশাদার ফুটবল খেলোয়াড়। তিনি মূলত একজন মধ্যমাঠের খেলোয়াড়। বর্তমানে ক্লাব পর্যায়ে তিনি ম্যানচেস্টার ইউনাইটেড ও জাতীয় পর্যায়ে তিনি ইংল্যান্ড দলে খেলেন।
অনলাইন পাবলিক অ্যাকসেস ক্যাটালগ

অনলাইন পাবলিক অ্যাকসেস ক্যাটালগ অথবা ওপ্যাক (Online public access catalog or OPAC) হচ্ছে এক বা একাধিক গ্রন্থাগারসমূহের সম্পদের অনলাইন ডেটাবেজ। ব্যবহারকারীরা মূলত গ্রন্থাগারের বই এবং অন্যান্য সম্পদ সমূহ খোঁজার জন্য ওপ্যাক ব্যবহার করে থাকেন।
প্রারম্ভিক অনলাইন ক্যাটালগ
পরীক্ষামূলকভাবে এটি ষাটের দশক থেকে চালু থাকলেও বড়ো আকারের অনলাইন ক্যাটালগ ১৯৭৫ সালে Ohio State University তে এবং ১৯৭৮ সালে Dallas Public Library তে উন্নীত করা হয়।
লাইব্রেরি অব কংগ্রেস শ্রেণিবিন্যাস

লাইব্রেরি অফ কংগ্রেস শ্রেণিবিন্যাস (এলওসি) লাইব্রেরি অফ কংগ্রেস কর্তৃক উন্নয়নকৃত এবং পরিচালিত এক ধরনের গ্রন্থাগার শ্রেণিবিন্যাস পদ্ধতি। এটি মার্কিন যুক্তরাষ্ট্র এবং অন্যান্য দেশের সর্বাধিক গবেষণাকৃত এবং ব্যবহৃত একাডেমিক গ্রন্থাগার শ্রেণিবিন্যাস পদ্ধতি। অধিকাংশ গণগ্রন্থাগার এবং ছোট একাডেমিক গ্রন্থাগার পুরোনো ডিউই দশমাংশ শ্রেণিবিভাগ (ডিডিসি) ব্যবহার করে থাকে।
আই, ও, ডব্লিউ, এক্স এবং ওয়াই বর্ণমালার শ্রেণীগুলো আদর্শ নীতিমালায় ব্যবহৃত হয়না।
ম্যালকম এক্স

ম্যালকম এক্স (১৯শে মে, ১৯২৫ – ২১শে ফেব্রুয়ারি, ১৯৬৫) ছিলেন একজন আফ্রিকান-মার্কিন মুসলিম রাজনীতিবিদ ও ধর্মীয় নেতা, যিনি যুক্তরাষ্ট্রে কৃষ্ণাঙ্গদের মানবাধিকার আদায়ের আন্দোলনে অন্যতম অংশগ্রহণকারী ছিলেন। জন্মের পর তার নাম হয় ম্যালকম লিট্‌ল এবং ইসলামে ধর্মান্তরিত হলে তার নতুন নামকরণ হয় ম্যালকম এক্স। তিনি আল-হাজ্জ মালিক আল-শাব্বাজ নামেও পরিচিত।
ম্যালকম লিট্‌ল ১৯২৫ সালের ১৯শে মে মার্কিন যুক্তরাষ্ট্রের নেব্রাস্কা রাষ্ট্রের ওমাহা শহরে একটি খ্রিষ্টান আফ্রিকান-মার্কিন পরিবারে জন্ম গ্রহণ করেন। আর্ল লিট্‌ল এবং তার দ্বিতীয় স্ত্রী লুইস লিট্‌লের সাঁত সন্তানদের মধ্যে ম্যালকম লিট্‌ল ছিলেন চতুর্থ। তার বাল্যকালে পিতার কাছ থেকে কৃষ্ণাঙ্গদের গৌরব ও নিজের আত্মবিশ্বাস গোড়ার সম্পর্কে জ্ঞানধারন এবং জাতি নিয়ে তার নিজের অভিজ্ঞতা, তার প্রাপ্তবয়সে একটি গুরুত্বপূর্ণ ভূমিকা পালন করে। তার বয়স তেরো হলে তার পিতা মৃত্যুবরণ করে এবং তার মাতা মানসিকভাবে অসুস্থ হয়ে যাওয়ার ফলে তার মাতাকে আ্যসাইলামে ভর্তি হতে হয়। অনেক পালক পরিবারদের মাঝে ধারাবাহিকভাবে থাকার পর, বস্টন এবং নিউ ইয়র্ক শহরে ম্যালকম লিট্‌ল বেশ্যামী, ছিনতাই এবং অন্যান্য অপরাধমূলক কাজে নিযুক্ত থাকেন। ১৯৪৬ সালে পুলিশ তাকে গ্রেপ্তার করে এবং আদালত তাকে সাজা দেওয়ার জন্য আট থেকে দশ বছরের জন্য কারাদন্ডের আদেশ দেয়।
বন্দিকালে ম্যালকম লিট্‌ল শিয়া ইসলামে ধর্মান্তরিত হন এবং একটি ইসলামী দল, নেশন অব ইসলামের সদস্য হন। ১৯৫২ সালে তার বন্দির শর্তাধীন মুক্তি হলে তিনি তার বংশনাম সরিয়ে এক্স রাখেন এবং ম্যালকম এক্স হিসাবে পরিচয় লাভ করেন। ম্যালকম এক্স পরে নেশন অব ইসলামের অন্যতম নেতা ও প্রধান মুখপাত্র নিযুক্ত হন। অন্তত বারো বছরের জন্য ম্যালকম এক্স নেশন অব ইসলামের সদস্য হিসাবে প্রচারমাধ্যমে জনতার মধ্যে পরিচিত ছিলেন। ১৯৫৮ সালে বেটি স্যান্ডার্সের সঙ্গে ম্যালকম এক্স বিবাহবন্ধনে আবদ্ধ হন। নেশন অব ইসলামের প্রধান, এলাইজাহ মুহাম্মাদের সাথে ম্যালকম এক্স-এর বিবাদ সৃষ্টি হলে ম্যালকম এক্স নেশন অব ইসলাম প্রস্থান করেন।
নেশন অব ইসলাম প্রস্থান করার পর, ম্যালকম এক্স সুন্নী ইসলামে ধর্মান্তরিত হন এবং মক্কায় হজ করেন, যার পর থেকে তিনি জাতিভেদ অস্বীকার করেন। ম্যালকম এক্স আফ্রিকা এবং মধ্যপ্রাচ্যে ব্যাপকভাবে ভ্রমণ করে ছিলেন। তিনি একটি ইসলামী দল, মুসলিম মস্ক এবং সকল আফ্রিকান-মার্কিনদের জন্য একটি ধর্মনিরপেক্ষ দল, অরগানাইজেশন অব আফ্রো-আমেরিকান ইউনিটি প্রতিষ্ঠান করেন। নেশন অব ইসলাম প্রস্থান করার এক বছরের থেকেও কম সময়ের মধ্যে, ১৯৬৫ সালের ২১শে ফেব্রুয়ারি, নিউ ইয়র্কে ম্যালকম এক্স জনতার সামনে একটি বক্তৃতাদানের সময়, কিছু ঘাতক তাকে গুলি করে হত্যা করে।
ডিজিটাল ফোরট্রেস

ডিজিটাল ফোরট্রেস (ইংরেজি ভাষায়: Digital Fortress) মার্কিন ঔপন্যাসিক ড্যান ব্রাউন রচিত একটি টেকনো-থ্রিলার উপন্যাস। বইটি ১৯৯৮ সালে প্রকাশিত হয়।
এই উপন্যাসে মেধাবী গণিতবিদ এবং ন্যাশনাল সিকিউরিটি এজেন্সি (এনএসএ)-এর ক্রিপ্টোগ্রাফি বিভাগের প্রধান সুসান ফ্লেচার এমন এক কোডের মুখোমুখি হন যা এই প্রতিষ্ঠানের ৩ মিলিয়ন প্রসেসর সমৃদ্ধ সুপার কম্পিউটারের সাহায্যে ব্রুট ফোর্স আক্রমণ চালিয়েও ভাঙ্গা সম্ভব নয়। কোডটি লিখেছে এই প্রতিষ্ঠানের বহিষ্কৃত কর্মচারী জাপানী ক্রিপটোগ্রাফার এনসেই তানকাদো। জনগণের ব্যক্তিগত তথ্যে অবৈধ অনুপ্রবেশের কারণে এজেন্সীর উপর তানকাদো বীতশ্রদ্ধ ছিল। তানকাদো তার ওয়েবসাইটে এলগরিদমটি নিলামে তুলে এবং জানায় যে তাকে খুন করা হলে তার সহকারী 'নর্থ ডাকোটা' এলগরিদমটি মুক্ত করে দেবে। তানকাদো স্পেনের সেভিল শহরে খুন হয়। কোডটি যেন উন্মুক্ত না হয় সে জন্য এজেন্সীর সেকেন্ড ইন কমান্ড স্ট্র্যাথমোর সুসান এবং তার প্রেমিক ভাষাবিদ ডেভিড বেকার-কে অনুরোধ করে। তবে গোটা বিষয়ের গভীর চক্রান্তের ব্যাপারে সুসান ও বেকার অন্ধকারে ছিল।
অ্যাঞ্জেলস অ্যান্ড ডিমনস

অ্যাঞ্জেলস অ্যান্ড ডিমনস () মার্কিন ঔপন্যাসিক ড্যান ব্রাউন রচিত একটি নন-ফিকশন থ্রিলার উপন্যাস। এটি ২০০০ সালে প্রকাশিত হয়েছে এবং সর্বাধিক বিক্রিত বইগুলির অন্যতম। এই উপন্যাসেই ড্যান ব্রাউন রবার্ট ল্যাংডন-কে পাঠকের কাছে নিয়ে আসেন। ড্যান ব্রাউনের পরবর্তি এবং আরো সাড়া জাগানো উপন্যাস দ্য দা ভিঞ্চি কোড-এর প্রধান চরিত্রও এই রবার্ট ল্যাংডন।
ভ্যাটিকান সিটিকে ঘিরে এর কাহিনী আবর্তিত হয়েছে। ধর্ম ও বিজ্ঞানের সংঘাতকে কেন্দ্র করে কাহিনী এগিয়ে যায়। এ উপন্যাসে একটি অত্যন্ত পুরনো গুপ্ত সংগঠন ইলুমিনাতি (ইংরেজিতে Illuminati)'র সাথে রোমান ক্যাথলিক চার্চের সংঘাত ফুটে উঠেছে কাহিনীতে। এই উপন্যাসে ইউরোপের প্রভাবশালী বিজ্ঞান সংস্থা সার্ন (CERN)-এরও উল্লেখ রয়েছে। কাহিনীর বেশ বড় অংশ জুড়ে সার্ন এবং এর কণা ত্বরক যন্ত্র এবং এন্টিম্যাটার এর কথা বলা হয়েছে।
দ্য দা ভিঞ্চি কোড (চলচ্চিত্র)

দ্য দা ভিঞ্চি কোড (ইংরেজি ভাষায়: The Da Vinci Code) ২০০৬ সালে মুক্তিপ্রাপ্ত একটি মার্কিন চলচ্চিত্র। মার্কিন থ্রিলার উপন্যাস রচয়িতা ড্যান ব্রাউন রচিত দ্য দা ভিঞ্চি কোড উপন্যাসের উপর ভিত্তি করে নির্মিত এই চলচ্চিত্রটি পরিচালনা করেছেন রন হাওয়ার্ড। উপন্যাসটি ২০০৩ সালে প্রকাশিত হয়েছিল। ২০০৬ সালে কান চলচ্চিত্র উৎসবের উদ্বোধনী রাতে এই ছবিটি প্রথম প্রদর্শিত হয়েছিল। প্রথমে যুক্তরাষ্ট্র মুক্তি পাওয়ার পর বিশ্বের অনেকগুরো দেশেই এটি মুক্তি পেয়েছে।
বই এবং চলচ্চিত্র উভয়টিতে খ্রিস্টান ধর্ম এবং এর ইতিহাস নিয়ে অনেক বিতর্কিত তথ্য ও কথোপকথন থাকায় রোমান ক্যাথলিক চার্চ এর তীব্র সমালোচনা করেছে। অনেক বিশপ চার্চের সদস্যদের আহ্বান জানিয়েছেন চলচ্চিত্রটি বয়কট করার জন্য। প্রথম দিকে থিয়েটারে ছবিটি প্রদর্শিত হওয়ার সময় থিয়েটারের বাইরে প্রতিবাদমুখর জনতার ভিড় লেগেই থাকতো। কিন্তু মুক্তি পাওয়ার পর প্রথম সপ্তাহেই বিপুল দর্শকপ্রিয়তা লাভ করে এবং ২০০৬ সালে বিশ্বব্যাপী মুক্তিপ্রাপ্ত সকল চলচ্চিত্রের মধ্যে দ্বিতীয় সর্বোচ্চ অর্থোপার্জনে সক্ষম হয়। চলচ্চিত্রটি ২০০৭ সালে সেরা অরিজিনাল স্কোরের জন্য গোল্ডেন গ্লোব পুরস্কার এর মনোনয়ন লাভ করেছিল।
আর্থার স্ট্যানলি এডিংটন

স্যার আর্থার স্ট্যানলি এডিংটন(ডিসেম্বর ২৮, ১৮৮২ - নভেম্বর ২২, ১৯৪৪) ছিলেন বিংশ শতাব্দীর বিখ্যাত জ্যোতিঃপদার্থবিজ্ঞানী। এডিংটন সীমার নামকরণ তার নাম অনুসারে করা হয়েছে। এটি একটি কমপ্যাক্ট বস্তুর উপরকার বিবৃদ্ধি থেকে বিকিরিত দীপন ক্ষমতার সীমা নির্দেশ করে।
আপেক্ষিকতার তত্ত্ব বিষয়ক গবেষণার জন্য তিনি বিখ্যাত। ১৯১৯ সালে তিনি একটি গবেষণাপত্র লিখেছিলেন যাতে মহাকর্ষের আপেক্ষিক তত্ত্ব সংশ্রিষ্ট তত্ত্ব ব্যাখ্যা করা হয়। এই নিবন্ধের মাধ্যমেই আইনস্টাইনের আপেক্ষিকতার সাধারণ তত্ত্ব ইংরেজি ভাষী বিশ্বে পরিচিতি লাভ করে।
১৯২০ সালের দিকে, তিনি তার গবেষণাপত্র "দ্য ইন্টারনাল কনস্টিটিউশন অফ দ্য স্টারস"-এ নক্ষত্রে পারমাণবিক ফিউশন প্রক্রিয়ার আবিষ্কার এবং প্রক্রিয়ার পূর্বাভাস দেন।
এডিংটন ২২ নভেম্বর,১৯৪৪ সালে কেমব্রিজের ইভলিন নার্সিং হোমে ক্যান্সারের জন্য মারা যান। তার শরীর ২৭ নভেম্বর ১৯৪৪ সালে কেমব্রিজ শ্মশানঘাট (কেমব্রীজশায়ার)-এ শবদাহ করা হয়। তার দেহাবশেষ কেমব্রিজের আ'সেনশন প্যারিশ কবরখানায় তার মায়ের কবরের পাশে সমাহিত করা।
অ্যান্টার্কটিক সার্চ ফর মিটিওরাইট্‌স

অ্যান্টার্কটিক সার্চ ফর মিটিওরাইট্‌স (ANtarctic Search for METeorites) অ্যান্টার্কটিকায় অনেক আগে পতিত উল্কাসমূহ উদ্ধারকার্যে নিয়োজিত একটি প্রকল্প। মার্কিন নেতৃত্বাধীন ক্ষেত্র-ভিত্তিক বিজ্ঞান প্রকল্প। ১৯৭৬ সাল থেকে যারা হাজার হাজার উল্কাপিণ্ডের নমুনা পূর্ব অ্যান্টার্কটিক বরফের চাদর থেকে উদ্ধার করেছে।
মাইক্রোনেশিয়া

মাইক্রোনেশিয়া (প্রাচীন গ্রিক μικρος "মিক্রোস" "ছোট" ও νησος "ন্যাসোস" "দ্বীপ" থেকে) প্রশান্ত মহাসাগরের একটি অঞ্চল। এর পশ্চিমে ফিলিপাইন, দক্ষিণ-পশ্চিমে ইন্দোনেশিয়া, দক্ষিণে পাপুয়া নিউগিনি ও মেলানেশিয়া, এবং দক্ষিণ-পূর্বে পলিনেশিয়া অবস্থিত। মাইক্রোনেশিয়া রাজনৈতিকভাবে অনেকগুলি সর্বভৌম দেশে বিভক্ত ।এই অঞ্চলে প্রায় ২১০০ দ্বীপ রয়েছে যার সর্বমোট আয়তন প্রায় ২৭০০ বর্গকিলোমিটার ।এই অঞ্চলের সবচেয়ে বড় দ্বীপ গূয়াম যার আয়তন প্রায় ৫৮২ বর্গকিলোমিটার ।
রাজনৈতিকভাবে মাইক্রোনেশিয়া আটটি অঞ্চলে বিভক্ত:
ফ্রিদমান সমীকরণ

এই সমীকরণগুলো রাশিয়ান জ্যোতির্বিজ্ঞানী আলেক্সান্দ্র্‌ আলেক্সান্দ্রোভিচ ফ্রিদমান প্রবর্তন করেন।
সূত্রগুলো হলো:
where formula_3 and formula_4 are the density and pressure of the fluid, formula_5
আরও সরল রূপ হলো:
formula_6
formula_7
যা থেকে আমরা পাই:
মহাবিশ্বের সম্প্রসারণ শেষমেশ থেমে গিয়ে, সংকোচন শুরু হওয়ার জন্য মহাজাগতিক ভর-ঘনত্বকে সর্বনিম্ন যে মানবিশিষ্ট হতে হবে তাকে সংকট ঘনত্ব () বলা হয়। মহাজাগতিক ভর-ঘনত্ব যদি সংকট ঘনত্বের চেয়ে বেশি হয় তাহলে মহাবিশ্ব স্থানিকভাবে(spatially) সসীম হবে। একে ρ দ্বারা সূচিত করা হয়।
ধরা যাক, R ব্যাসার্ধের একটি সুষম গোলকের মধ্যে রয়েছে অনেকগুলি ছায়াপথ। (হিসাবের সুবিধার্থে ধরে নিচ্ছি যে, যেকোন দুইটি ছায়াপথগুচ্ছের মধ্যকার দূরত্বের তুলনায় বড় হলেও মহাবিশ্বের সামগ্রিক আকৃতির তুলনায় R ক্ষুদ্রতর।)
এই সুষম গোলকটির ভর(M) হবে এর আয়তন ও মহাজাগতিক ভর-ঘনত্ব(ρ) এর গুণফলের সমান:
এই গোলকটির পৃষ্ঠদেশে অবস্থিত যেকোন ছায়াপথের বিভব শক্তি নিউটনের মহাকর্ষতত্ত্ব থেকে পাওয়া যায়:
যেখানে, m হলো ছায়াপথটির ভর, এবং G হলো সার্বজনীন মহাকর্ষীয় ধ্রুবক
হাবলের নীতি অনুসারে ছায়াপথটির দ্রুতি V হবে,
যেখানে H হলো হাবলের ধ্রুবক। সুতরাং গোলকপৃষ্ঠে অবস্থিত ছায়াপথটির গতিশক্তি হবে,
এখন ছায়াপথটির বিভব শক্তি এবং গতিশক্তির সমষ্টি নিলে পাওয়া যাবে এর মোট শক্তি,
শক্তির নিত্যতার নীতি অনুযায়ী মহাবিশ্ব সম্প্রসারিত হলেও মোট শক্তি(E) এর মান সদা অপরিবর্তীত থাকবে।
যদি E এর মান ঋণাত্মক হয়, তাহলে মহাবিশ্ব কখনোই অসীম পরিমাণে সম্প্রসারিত হতে পারবে না, কারণ অসীম দূরত্বে বিভবশক্তির মান নগণ্য হওয়ায় মোট শক্তির সিংহভাগ থাকে গতিশক্তি, যা কিনা সবসময়ই ধনাত্মক। অন্যদিকে, E এর মান ধনাত্মক হলে অসীম দূরত্বেও কিছু গতিশক্তি অবশিষ্ট থাকায় মহাবিশ্বের পক্ষে অসীম পরিমাণ সম্প্রসারণ সম্ভবপর হয়। সুতরাং, ছায়াপথটি কাঁটায় কাঁটায় মুক্তিবেগ প্রাপ্ত হওয়ার শর্ত হবে,
অন্যভাবে বলতে গেলে, এ অবস্থার জন্য ঘনত্বের মান হতে হবে,
এটাই হলো সংকট ঘনত্বের সমীকরণ। (এখানে নিউটনীয় পদার্থবিদ্যা ব্যবহৃত হলেও মহাবিশ্বের অন্তর্গত বস্তুসমূহ দারুনরকম আপেক্ষিক হলে সেক্ষেত্রেও এই সমীকরণটি প্রযোজ্য হবে- কেবল formula_18 কে মোট শক্তি-ঘনত্ব এবং c এর অনুপাত হিসেবে বিবেচনা করতে হবে।)
উদাহরণস্বরপ, যদি H এর অধুনা জনপ্রিয় মান ১৫ কিলোমিটার প্রতি সেকেন্ড প্রতি মিলিয়ন আলোকবর্ষ(১ আলোকবর্ষ = ৯.৪৬ x ১০ কিলোমিটার) ব্যবহার করা হয় তবে:
প্রতি গ্রামে নিউক্লীয় কণা আছে ৬.০২ X ১০ টি। সুতরাং সংকট ঘনত্বের এই মান নির্দেশ করে যে, প্রতি ঘনসেন্টিমিটারে ২.৭ X ১০ টি তথা প্রতি লিটারে ০.০০২৭ টি নিউক্লীয় কণা রয়েছে।
মহাবিশ্বের কালানুক্রম

মহাবিশ্বের কালানুক্রমিকভাবে বিগ ব্যাং মহাজাগতিক বিজ্ঞান অনুসারে মহাবিশ্বের ইতিহাস ও ভবিষ্যতের বর্ণনা দেয় ।  মহাবিশ্বের অস্তিত্বের প্রথম পর্যায়ে অনুমান করা হয় ১৩৮.৮ বিলিয়ন বছর পূর্বে ৬৮% আস্থা স্তরের প্রায় ২১ মিলিয়ন বছর একটি অনিশ্চয়তা রয়েছে।
সাধারণত আদিম পরমানুর (বা প্লাংক যুগ) শূন্য থেকে আনুমানিক ১০e সেকেন্ড (১ প্লাংক টাইম): এটি নিকটতম যে বর্তমান পদার্থবিজ্ঞান সময়কালের পুরোপুরি শুরু করতে পারে, এবং এই সময়ের সম্পর্কে খুব কমই জানা যায়। সাধারণ আপেক্ষিকতা এই সময় আগে একটি মহাকর্ষীয় একবচন প্রস্তাব (যদিও এমনকি কোয়ান্টাম প্রভাব কারণে ভেঙ্গে যেতে পারে), এবং এটি চার মৌলিক বল (ইলেক্ট্রোম্যাগনেটিজম, দুর্বল পারমাণবিক শক্তি, শক্তিশালী পারমাণবিক শক্তি এবং মাধ্যাকর্ষণ) একই শক্তি আছে অনুমান করা হয় যে, এবং সম্ভবত একটি মৌলিক বলের মধ্যে একীভূত করা হয়েছে, একটি নিখুঁত সমাহার দ্বারা একত্রিত করা, যা কিছুটি তার বিন্দুতে একটি ধারালো পেন্সিল দাঁড়িয়েছে (অর্থাৎ শেষ পর্যন্ত সমান্তমিত)। এই সময়ে, মহাবিশ্ব মাত্র ১০e মিটার (১ প্লাংকের দৈর্ঘ্য) অঞ্চলে ছড়িয়ে পড়ে এবং ১০৩২⁰ ডিগ্রি সেন্টিগ্রেড (প্ল্যানেট তাপমাত্রা) এর একটি তাপমাত্রা থাকে।
মাইটনেরিয়াম

মাইটনেরিয়াম একটি মৌলিক পদার্থ যার সংকেত Mt এবং পারমাণবিক সংখ্যা ১০৯। এটি একটি অত্যন্ত তেজস্ক্রিয় কৃত্রিম মৌল। এটিকে প্রকৃতিতে পাওয়া যায় না। তবে গবেষণাগারে এটিকে তৈরি করা যায়। এর সবচেয়ে স্থিতিশীল সমস্থানিক বা আইসোটোপটি হচ্ছে মাইটনেরিয়াম-২৭৮, যার অর্ধায়ু ৭.৬ সেকেন্ড। জার্মানির ডার্মষ্টাট শহরের জিএসআই হেল্মহোলত্‌স ভারী আয়ন গবেষণা কেন্দ্রে প্রথমবারের মত ১৯৮২ সালে মৌলটি উদ্ভাবন করা হয়। অস্ট্রীয়-সুয়েডীয় মহিলা পদার্থবিজ্ঞানী লিজে মাইটনারের নামে এর নামকরণ করা হয়েছে। মাইটনার নিউক্লীয় ফিশন বিক্রিয়ার অন্যতম আবিষ্কারক ছিলেন। মারি কুরির পরে মাইটনার দ্বিতীয় ও সর্বশেষ নারী যাঁর নামে কোনও মৌলের নামকরণ করা হয়েছে।
মৌলসমূহের পর্যায় সারণিতে মাইটনেরিয়াম একটি ডি-ব্লক ট্রান্সঅ্যাক্টিনাইড মৌল। এটি ৭ম পর্যায়ের ও ৯ম গ্রুপের মৌল। গণনা অনুযায়ী মাইটনেরিয়াম কোবাল্ট, রোডিয়াম ও ইরিডিয়ামের মত আচরণ করার কথা, তবে এটি প্রমাণ করার জন্য এখনও কোন রাসায়নিক পরীক্ষা করা হয়নি।
রন্টজেনিয়াম

রন্টজেনিয়াম (ইংরেজি: Roentgenium) পর্যায় সারণীর ১১১তম মৌলিক পদার্থ। রন্টজেনিয়াম এর আণবিক সংকেত Rg।
এটি অত্যন্ত তেজস্ক্রিয় ও গবেষণাগের তৈরি কৃত্রিম একটি মৌল। প্রকৃতিতে এর দেখা পাওয়া যায় না। এর সবচেয়ে স্থিতিশীল আইসোটোপটি হচ্ছে রন্টজেনিয়াম-২৮২, যার অর্ধায়ু ২.১ মিনিট। ১৯৯৪ সালে জার্মানির ডার্মশ্টাট শহরে জিএসআই হেল্মহোলত্‌স ভারী আয়ন গবেষণা কেন্দ্রে এটি প্রথম তৈরি করা হয়। বিজ্ঞানী ভিলহেল্ম কনরাড র‌ন্টগেনের নামে মৌলটির নামকরণ করা হয়।
পর্যায় সারণী এটিকে ডি ব্লকের ট্রান্স-অ্যাক্টিনাইড মৌলসমূহের তালিকাতে রাখা হয়েছে। এটি ৭ম পর্যায়ে ও ১১ নম্বর গ্রুপের অন্তর্ভুক্ত। তবে এটির সাথে সোনার রাসায়নিক বৈশিষ্ট্যের কোন মিল আছে কি না, তা পরীক্ষা করে নিশ্চিত করা হয়নি। গাণিতিকভাবে তামা, সোনা ও রূপার সাথে এর মিল থাকার কথা।
লিভারমোরিয়াম

লিভারমোরিয়াম একটি কৃত্রিম মৌলিক পদার্থ যার প্রতীক Lv ও পারমাণবিক সংখ্যা ১১৬। এটি একটি অত্যন্ত তেজস্ক্রিয় মৌল। এটিকে কেবল পরীক্ষাগারেই সৃষ্টি করা সম্ভব হয়েছে এবং একে প্রকৃতিতে দেখতে পাওয়া যায় না। মৌলটিকে মার্কিন যুক্তরাষ্ট্রের লরেন্স লিভারমোর জাতীয় পরীক্ষাগারের নামে নামকরণ করা হয়েছে। ২০১২ সালের ৩০শে মে ইউপ্যাক অর্থাৎ আন্তর্জাতিক বিশুদ্ধ ও ব্যবহারিক রসায়ন ইউনিয়ন এই নামটি গ্রহণ করে। লিয়াভরমোরিয়ামের চারটি সমস্থানিক সম্বন্ধে জানতা পারে গেছে, যাদের ভরসংখ্যা ২৯০ থেকে ১৯৩ পর্যন্ত হতে পারে। এর মধ্যে লিভারমোরিয়াম-২৯৩-এর আয়ু সর্বাধিক; এটির অর্ধায়ু প্রায় ৬০ মিলিসেকেন্ড।
পর্যায় সারণিতে লিভারমোরিয়াম একটি পি-ব্লক অ্যাক্টিনাইড-অন্তর মৌল। এটি ৭ম পর্যায়ে ও ১৬তম দলে অবস্থিত।
লুটেশিয়াম

লুটেসিয়াম বা লুটেটিয়াম একটি রাসায়নিক মৌল যার রাসায়নিক সংকেত Lu এবং পারমাণবিক সংখ্যা ৭১। এটি রুপালি সাদা ধাতু। শুষ্ক বায়ুতে এটি ক্ষয়রোধক কিন্তু আর্দ্র বায়ুতে নয়।
পারমাণবিক ভরের ভিত্তিতে মৌলের তালিকা

এটি পারমাণবিক ভরের ভিত্তিতে ২০২৩ সাল পর্যন্ত আবিষ্কৃত ১১৮ টি মৌলিক পদার্থের একটি তালিকা। একটি মৌলিক পদার্থ, যাকে সাধারণত প্রায়ই মৌল বলা হয়, এক ধরনের পরমাণু যার পারমাণবিক নিউক্লিয়াসে সমান সংখ্যক প্রোটন রয়েছে (অর্থাৎ, এদের পারমাণবিক সংখ্যা বা Z একই )।
বিকল্প পর্যায় সারণী

বিকল্প পর্যায় সারণি হলো মৌলসমূহের একটি ছক যা ঐতিহ্যগত পর্যায় সারণি থেকে ভিন্ন হয়। এখন পর্যন্ত হাজারেরও বেশি বিকল্প সারণি প্রস্তাব করা হয়েছে, যার অধিকাংশই শিক্ষামূলক কারণে তৈরি করা হয়েছে, কারণ মৌলসমূহের মধ্যকার সকল পারস্পরিক সম্পর্ক সবসময় নিয়মিত ব্যবহার্য পর্যায় সারণি দিয়ে উপলব্ধি করা যায় না।
খুররম জাহ্‌ মুরাদ

খুররম জাহ্‌ মুরাদ (জন্ম:১৯৩২ মৃত্যু:১৯৯৬) একজন পাকিস্তানি ইসলামী চিন্তাবিদ ও লেখক। তিনি জামায়াতে ইসলামী পাকিস্তান নামক রাজনৈতিক দলের একজন নেতা হিসেবেও সমধিক পরিচিত। "ইসলামী জমিয়তে তলাবা" এর ২য় নাজিম-ই-আলা খুররম জাহ মুরাদ এশিয়ার একজন বিখ্যাত প্রকৌশলী। একই সাথে তিনি ছিলেন দা’য়ী, সংগঠক, ছাত্রনেতা, হাদীস বিশারদ, ইসলামিক চিন্তাবিদ এবং সেরা প্রকৌশলী।
খুররম জাহ মুরাদ ১৯৩২ সালে ভারতের ভূপালে জন্মগ্রহণ করেন। ১৯৪৭ সালের দেশভাগের পর তার পরিবার লাহোরে চলে আসেন এবং সেখানে বসবাস শুরু করেন।
পাকিস্তানে যখন তিনি দাওয়াতী কাজ শুরু করেন, তখন তিনি এশিয়া, ইউরোপ ও আফ্রিকার ইসলামী আন্দোলনের সাথে জড়িয়ে পড়েন। খুররম জাহ মুরাদ করাচির NED University of Engineering and Technology থেকে পুরকৌশল ইঞ্জিনিয়ার হিসেবে ডিগ্রি লাভ করেন। তিনি একই বিভাগে মাস্টার্স ডিগ্রি লাভ করেন University of Minnesota থেকে। ইঞ্জিনিয়ার হিসেবে পাকিস্তানের বহু উন্নয়ন কাজ ও দৃষ্টিনন্দন স্থাপনার সাথে যুক্ত ছিলেন। আইয়ুব খানের আমলে ১৯৬৫ সালে মাতুয়াইল, মুসলিম নগর, যাত্রাবাড়ী, শ্যামপুর, কদমতলী, ডেমরা, নারায়ণগঞ্জ, সিদ্ধিরগঞ্জ, ফতুল্লা থানাসহ ৫৭ বর্গকিলোমিটার এলাকাজুড়ে বন্যামুক্ত এলাকা গড়তে প্রতিষ্ঠা করা হয় ডিএনডি বাঁধ। এই প্রকল্পের প্রধান প্রকৌশলী ছিলেন খুররম জাহ মুরাদ। ১৯৭৫ সালে সৌদি বাদশাহ পবিত্র কাবা ঘরের এক্সটেনশন কাজ শুরু করেন। এই কাজের প্রধান প্রকৌশলী ছিলেন খুররম জাহ মুরাদ। তিনি এর জন্য কোন পারিশ্রমিক গ্রহণ করেন নি।
খুররম জাহ মুরাদ পাকিস্তানে তার দাওয়াতী কার্যক্রম শুরু করলেও গোটা এশিয়া, ইউরোপ এবং আফ্রিকায় তিনি দাওয়াতের কাজ ও ইসলামী সংগঠন প্রতিষ্ঠার কাজ করেছেন। একজন শিক্ষক ও দা’য়ি হিসেবে তিনি বহু মানুষে প্রেরণার প্রতীক হয়ে আছেন। পাকিস্তান জামায়াতে ইসলামীর প্রশিক্ষণ বিভাগের প্রধান হিসেবে পাকিস্তান, যুক্তরাজ্য ও আফ্রিয়ার বিভিন্ন দেশে প্রশিক্ষণমূলক কার্যক্রম চালিয়ে তিনি ইসলামী আন্দোলনের যুবকদের চরিত্র গঠনে গুরুত্বপূর্ণ ভূমিকা রেখেছেন। 
১৯৫১-১৯৫২ সেশনে খুররম জাহ মুরাদ ইসলামী জমিয়তে তলাবা (যা পরবর্তিতে ইসলামী ছাত্রসংঘ হিসেবে পরিচিতি পায়)-এর নাজিম-ই-আ’লার দায়িত্ব পালন করেন। ইসলামী জমিয়তে তলাবা বা ইসলামী ছাত্রসংঘের সংবিধান প্রণয়নে তিনি গুরুত্বপূর্ণ ভূমিকা পালন করেন। সংবিধানের খসড়া তারই তৈরী করা। তিনি জামায়াতে ইসলামীতে যোগ দেয়ার পর পূর্ব-পাকিস্তানে দায়িত্ব পালন করেন। ১৯৭১ সালে ঢাকা মহানগরীর আমীরের দায়িত্ব পালন করেন। তিনি ইসলামিক ফাউন্ডেশন, UK এর ডিরেক্টর জেনারেলের দায়িত্ব পালন করেন। তিনি মাওলানা মওদুদী রঃ কর্তৃক প্রতিষ্ঠিত এবং লাহোর থেকে প্রকাশিত ‘তরজুমানুল কুরআনের’ সম্পাদকের দায়িত্বও পালন করেন। সর্বশেষ খুররম জাহ মুরাদ পাকিস্তান জামায়াতে ইসলামীর নায়েবে আমীরের দায়িত্ব পালন করেন।
১৯৯৬ সালে এ মহান মনীষী দুনিয়ার সফর শেষ করে আলমে আখিরাতে পাড়ি জমান। মূত্যুর সময় তিনি এষবহভরবষফ হাসপাতালে চিকিৎসাধীন ছিলেন। তারিখ ছিল ১৯ ডিসেম্বর বৃহস্পতিবার ৯ শাবান ১৪১৭ হিজরী। মরহুম খুররম মুরাদ চার পুত্র আহম্মদ ইমরান মুরাদ, হাসান সোহেব মুরাদ, ফারুক সালমান মুরাদ, ওয়ায়েস তাইয়েব মুরাদ এবং দুই কন্যা ফারাহ তাসনীম ও ফায়েজা’কে রেখে যান।
আব্বাস আলী খান

আব্বাস আলী খান (১৯১৪–১৯৯৯) ছিলেন বাংলাদেশের একজন রাজনীতিবিদ। তিনি ১৯৭১ সালে মুক্তিযুদ্ধের বিরোধিতা করেন এবং মুক্তিযুদ্ধকালীন সময়ে পাকিস্তানি শাসকদের উদ্যোগে গঠিত প্রাদেশিক সরকারের মন্ত্রিসভায় যোগ দেন।
আব্বাস আলী খান ১৯১৪ সালে ব্রিটিশ ভারতের বেঙ্গল প্রেসিডেন্সির বগুড়া জেলার জয়পুরহাট থানায় জন্মগ্রহণ করেন। ১৯২৫ সালে তিনি হুগলী মাদ্রাসা থেকে ম্যাট্রিক পরীক্ষায় পাস করেন। পরীক্ষার দশ বছর পর তিনি কারমাইকেল কলেজ থেকে বিএ ডিগ্রি অর্জন করেন। এরপর তিনি সরকারি চাকরিতে যোগ দেন এবং ১৯৩৬ থেকে ১৯৪৭ সাল পর্যন্ত ভারত সরকারের বিভিন্ন পদে কর্মরত ছিলেন। তিনি এ কে ফজলুল হকের সচিব হিসেবেও দায়িত্ব পালন করেন, যিনি বাংলার প্রথম প্রধানমন্ত্রী ছিলেন। ১৯৫৫ সালে, পাকিস্তানের স্বাধীনতার আট বছর পর তিনি জামায়াতে ইসলামী পাকিস্তানে যোগ দেন এবং পরে রাজশাহী বিভাগের আমির নিযুক্ত হন। ১৯৬২ সালে তিনি ৩য় জাতীয় পরিষদের সদস্য নির্বাচিত হন এবং দিনাজপুর-বগুড়া এলাকার প্রতিনিধিত্ব করেন। ১৯৭১ সালে তিনি জামায়াতে ইসলামীর পূর্ব পাকিস্তান শাখার ডেপুটি আমির নিযুক্ত হন। বাংলাদেশের স্বাধীনতা যুদ্ধের সময় তিনি মালেক মন্ত্রিসভায় শিক্ষামন্ত্রী হিসেবে দায়িত্ব পালন করেন, যা ছিল পূর্ব পাকিস্তানের সর্বশেষ মন্ত্রিসভা। বাংলাদেশের স্বাধীনতার পর ২৪ ডিসেম্বর ১৯৭১ সালে পাকিস্তানের পক্ষ নেওয়ার অভিযোগে তাকে গ্রেফতার করা হয়। ১৯৭৩ সালের ৩০ নভেম্বর সরকার সাধারণ ক্ষমা ঘোষণা করলে তিনি মুক্তি পান। ১৯৭৯ সালে জামায়াতে ইসলামী বাংলাদেশ গঠিত হলে তিনি দলের সিনিয়র নায়েবে আমির হন। তিনি তখন দলের ভারপ্রাপ্ত আমির হিসেবেও দায়িত্ব পালন করেন। ১৯৯১ সালে গোলাম আযম আমির নির্বাচিত হলে ভারপ্রাপ্ত আমির হিসেবে তার দায়িত্ব শেষ হয়। কিন্তু ১৯৯২ সালে সরকার আজমকে গ্রেফতার করে এবং তিনি পরবর্তী ১৬ মাস তিনি আবার ভারপ্রাপ্ত আমির হিসেবে ছিলেন। আব্বাস আলী খান লিভার সিরোসিসে আক্রান্ত হয়ে ৩ অক্টোবর ১৯৯৯ সালে ঢাকায় মৃত্যুবরণ করেন।
</div>
</div>
ওসমান গণি

অধ্যাপক এম ওসমান গণি (জন্ম: ১ মার্চ ১৯১২ - মৃত্যু: ২১ জুলাই ১৯৮৯) ছিলেন একজন বাংলাদেশি শিক্ষাবিদ এবং বিজ্ঞানী। ১৯৬১ সালে তিনি পূর্ব পাকিস্তান কৃষি বিশ্ববিদ্যালয়ের (বর্তমান বাংলাদেশ কৃষি বিশ্ববিদ্যালয়) প্রথম উপাচার্য হিসেবে নিয়োগ পান। এছাড়া তিনি ঢাকা বিশ্ববিদ্যালয়ের একাদশ উপাচার্য হিসেবে ২০ ফেব্রুয়ারি, ১৯৬৩ তারিখ থেকে ১ ডিসেম্বর, ১৯৬৯ তারিখ পর্যন্ত দায়িত্ব পালন করেন।
ওসমান গণি কিশোরগঞ্জ জেলার করিমগঞ্জ উপজেলার গুজাদিয়া ইউনিয়নের বৈরাটিয়াপাড়া গ্রামে ১৯১২ সালের ১ মার্চ জন্মগ্রহণ করেন। তার পিতার নাম হাজী মোঃ দরবার আলী এবং মাতার নাম মকবুলা বেগম। শৈশবে গ্রামের বিদ্যালয়ে প্রাথমিক ও মাধ্যমিক শিক্ষা সম্পন্ন করে তিনি ঢাকা বিশ্ববিদ্যালয়ের প্রাণ রসায়ন বিভাগে ভর্তি হন। ১৯৩৫ সালে প্রথম ভারতীয় মুসলমান হিসেবে উক্ত বিভাগ থেকে প্রথম শ্রেণীতে এমএসসি ডিগ্রী অর্জন করেন। ১৯৩৮ সালে কৃষি রসায়ন বিষয়ে লন্ডন বিশ্ববিদ্যালয় থেকে পিএইচডি ডিগ্রী লাভ করেন।
গণি ১৯৪০ সালে মৃত্তিকা বিজ্ঞান বিভাগের লেকচারার হিসেবে ঢাকা বিশ্ববিদ্যালয়ে যোগদান করেন। ১৯৪৫ - ১৯৪৯ সালে তিনি বাংলার সরকারি কৃষি রসায়নবিদ এবং পরে পূর্ব পাকিস্তান সরকার কৃষি বিভাগে কর্মরত ছিলেন। ১৯৪৯ সালে তিনি পুনরায় ঢাকা বিশ্ববিদ্যালয়ে ফিরে যান এবং মৃত্তিকা বিভাগের অধ্যাপক ও প্রধান পদে অধিষ্ঠিত হন এবং পরে ভূ-বিজ্ঞান বিভাগেরও প্রধান হন।
১৯৬১-১৯৬৩ পর্যন্ত পাকিস্তান কৃষি বিশ্ববিদ্যালয়ের (বাংলাদেশের প্রথম কৃষি বিশ্ববিদ্যালয় ) প্রথম ভাইস চ্যান্সেলর হিসেবে কাজ করেন। ১৯৬৩ -১৯৭০ সালে তিনি ঢাকা বিশ্ববিদ্যালয়ের উপাচার্য হিসেবে দায়িত্ব পালন করেন।
গনি ১৯৫৪ সালে পাকিস্তান একাডেমি অব সায়েন্সেসের একজন সহকারী নির্বাচিত হন এবং ১৯৭৬ সালে বাংলাদেশ একাডেমি অব সায়েন্সেসের সভাপতি নির্বাচিত হন । ১৯৭৯ সালে স্বতন্ত্র পদে বাংলাদেশ জাতীয় সংসদের সদস্য নির্বাচিত হন। 
ওসমান গণি ১৯৮৯ সালের ২১ জুলাই ঢাকায় মৃত্যুবরণ করেন।
গণি শিক্ষা ও মৃত্তিকা বিজ্ঞান গবেষণায় অবদান রাখায় পাকিস্তান সরকার ১৯৫৯ সালে ‘সিতারা-ই-কায়েদ-ই-আজম’, ১৯৬৪ সালে ‘সিতারা-ই-পাকিস্তান’ খেতাব দেয়। এছাড়া ১৯৬৭ সালে আমেরিকার নর্দার্ন কলোরাডো বিশ্ববিদ্যালয় তাকে সম্মানসূচক ডি.এসসি ডিগ্রি প্রদান করে। তাছাড়াও তার সম্মানার্থে গুরুদয়াল কলেজের একটি ছাত্রাবাসের নাম রাখা হয়েছে "ড. এম ওসমান গণি ছাত্রাবাস"।
আনোয়ারউল্লাহ চৌধুরী

অধ্যাপক আনোয়ারউল্লাহ চৌধুরী ঢাকা বিশ্ববিদ্যালয়র ২৪ তম উপাচার্য ছিলেন। তিনি এই বিশ্ববিদ্যালয়ে নৃ-বিজ্ঞান বিভাগ প্রতিষ্ঠা করেন এবং তার প্রথম বিভাগীয় প্রধান হিসেবে দায়িত্ব পালন করেন। ২০০২ সালের ২৩ জুলাই রাতে ঢাকা বিশ্ববিদ্যালয়ের শামসুন্নাহার হলের পুলিশী হামলার ঘটনায় ছাত্র-ছাত্রীরা অধ্যাপক চৌধুরীকে দোষী সাব্যস্ত করে তার পদত্যাগ দাবী করে। অধ্যাপক চৌধুরীর পদত্যাগের দাবীতে ঢাকা বিশ্ববিদ্যালয়ের ইতিহাসের সবথেকে বড় ছাত্র-ছাত্রীদের সমাগম ঘটে। ফলশ্রুতিতে, তৎকালীন প্রধানমন্ত্রী বেগম খালেদা জিয়ার অনুরোধে তিনি ২০০২ সালের ৩১ জুলাই পদত্যাগ করেন। এরপর তিনি বাহারাইনে বাংলাদেশের রাষ্ট্রদুতের দায়িত্ব পালন করেন। বর্তমানে তিনি আবার ঢাকা বিশ্ববিদ্যালয়ে ফিরে এসেছেন।
স্কয়ার গ্রুপ

স্কয়ার গ্রুপ বাংলাদেশের একটি বহুজাতিক বৃহৎ শিল্প গ্রুপ। স্যামসন এইচ চৌধুরী এটি প্রতিষ্ঠা করেন।
স্কয়ার গ্রুপ ১৯৫৮ সালে স্যামসন এইচ চৌধুরী এবং তার তিন বন্ধু কর্তৃক পাবনায় স্কয়ার ফার্মাসিউটিক্যালস নামে একটি ফার্মাসিউটিক্যাল কোম্পানি হিসেবে প্রতিষ্ঠিত হয়। স্যামসন এইচ চৌধুরী ১৯৫২ সালে পাবনা জেলার আতাইকুলা গ্রামে প্রতিষ্ঠিত একটি ফার্মেসির মালিক ছিলেন।
১৯৭৪ সালে, স্কয়ার ফার্মাসিউটিক্যালস জনসন অ্যান্ড জনসনের সহায়ক কোম্পানি জ্যানসেন ফার্মাসিউটিকার সাথে কাজ শুরু করে। ১৯৮৭ সালে স্কয়ার গ্রুপ বাংলাদেশ থেকে ওষুধ রপ্তানি শুরু করে। ১৯৮৯ সালে স্কয়ার গ্রুপ বাংলাদেশে উৎপাদিত প্রথম স্যানিটারি ন্যাপকিন সেনোরা বাজারজাতকরণ শুরু করে। ১৯৯৪ সালে স্কয়ার টয়লেট্রিজ লিমিটেড একটি প্রাইভেট লিমিটেড কোম্পানিতে রুপান্তরিত হয়। ১৯৯৭ সালে স্কয়ার গ্রুপ বাংলাদেশ থেকে ওষুধ রপ্তানির জন্য জাতীয় রপ্তানি ট্রফি লাভ করে। ১৯৯৭ সালে স্কয়ার টেক্সটাইল লিমিটেড প্রতিষ্ঠিত হয়।
২০০১ সালে স্কয়ার গ্রুপ বোভিস লেন্ড লিজের তত্ত্বাবধানে একটি ফার্মাসিউটিক্যাল কারখানা প্রতিষ্ঠা করে। ২০০২ সালে স্কয়ার টেক্সটাইল লিমিটেড ঢাকা স্টক এক্সচেঞ্জের তালিকাভুক্ত হয়।
২০২০ এ, কার্বন নিঃসরণ কমানোর শর্তে হংকং অ্যান্ড সাংহাই ব্যাংকিং করপোরেশন এক হাজার কোটি টাকার বিশেষ ঋণ নেয়।
অঙ্গপ্রতিষ্ঠানগুলো হলো:
রমন লাম্বা

রমন লাম্বা (; ২ জানুয়ারি ১৯৬০ - ২৩ ফেব্রুয়ারি ১৯৯৮) ছিলেন একজন ভারতীয় ক্রিকেট খেলোয়াড়। ঢাকার বঙ্গবন্ধু জাতীয় স্টেডিয়ামে মোহামেডান স্পোর্টিং ক্লাবের বিরুদ্ধে ও আবাহনী ক্রীড়া চক্রের পক্ষ নিয়ে ফিল্ডিংরত অবস্থায় মাথায় আঘাতপ্রাপ্ত হওয়ার ৩ দিন পর মৃত্যুবরণ করেন।
হেন্ড্রিক আন্টোন লোরেন্‌ৎস

হেন্ড্রিক আন্টোন লোরেন্‌ৎস () একজন ওলন্দাজ পদার্থবিজ্ঞানী যিনি ১৯০২ সালে পিটার জেমানের সাথে যৌথভাবে নোবেল পুরস্কার লাভ করেন। তারা জেমান ক্রিয়া আবিষ্কার এবং এর বিস্তর ব্যাখ্যা প্রদানের জন্য এই পুরস্কার পেয়েছিলেন।
লোরেন্‌ৎস নেদারল্যান্ডের গেল্ডারল্যান্ডের আর্নহেমে ১৮৬৩ সালের ১৮ই জুলাই জন্মগ্রহণ করেন। তার বাবার নাম "গেরিট ফ্রেডেরিক লোরেন্‌ৎস" (১৮২২ - ১৮৯৩) (Gerrit Frederik Lorentz) যিনি একজন দোকানদার ছিলেন। মা'র নাম "গিরটুইডা ভ্যান গিনকেল" (Geertruida van Ginkel)। ১৮৬২ সালে মা মারা যাওয়ার পর তার বাবা "লুবারটা হাপকিসকে" বিয়ে করেন। ১৮৬৬ - ১৮৬৯ সাল পর্যন্ত তিনি আর্নহেমের নব্য প্রতিষ্ঠিত একটপ উচ্চ বিদ্যালয়ে অধ্যয়ন করেন। ১৮৭০ সালে তিনি চিরায়ত ভাষা বিষয়ের পরীক্ষাগুলোতে উত্তীর্ণ হন। সে সময় বিশ্ববিদ্যালয়ে ভর্তির জন্য এই পরীক্ষায় পাশ করতে হতো। লোরেন্‌ৎস লিডেন বিশ্ববিদ্যালয়ে পদার্থবিজ্ঞান এবং গণিত বিষয়ে পড়াশোনা করেন। সে সময় তিনি বিশ্ববিদ্যালয়ের জ্যোতির্বিজ্ঞানের অধ্যাপক ফ্রেডেরিক কাইসার কর্তৃক ব্যাপক প্রভাবিত হন। তার উৎসাহেই তিনি একজন পদার্থবিজ্ঞানী হওয়ার স্বপ্ন দেখতে শুরু করেন। স্নাতক ডিগ্রী অর্জনের পর ১৮৭২ সালে আর্নহামে ফিরে গিয়ে উচ্চ মাধ্যমিক বিদ্যালয়ে গণিত পড়ানো শুরু করেন। এর পাশাপাশি তিনি লিডেনে তার পড়াশোনাও চালিয়ে যেতে থাকেন। ১৮৭৫ সালে লোরেন্‌ৎস অধ্যাপক পিটার রাইকের অধীনে পিএইচডি ডিগ্রী লাভ করেন। তার পিএইচডি থিসিসের বিষয় ছিলো ""Over de theorie der terugkaatsing en breking van het licht"" (আলোর প্রতিফলন এবং প্রতিসরণের উপর গবেষণা)। এই গবেষণাপত্রেই তিনি জেমস ক্লার্ক ম্যাক্সওয়েলের তড়িৎ-চৌম্বক তত্ত্ব সংশোধন করে তাকে নতুন রূপ দান করেন।
১৮৮১ সালে "আলেটা ক্যাথারিনা কাইসারকে" বিয়ে করার মাধ্যমে তার পারিবারিক জীবনের সূচনা হয়। ক্যাথারিনা ফ্রেডেরিক কাইসারের ভাতিজি ছিলো। তার বাবার নাম ইয়োহান ভিলহেল্‌ম কাইসার যিনি আমস্টারডামের এনগ্রেভিং স্কুলের পরিচালক, চারু কলার অধ্যাপক এবং ১৮৫২ সালে নেদারল্যান্ডে প্রচলিত ডাচ ডাক স্ট্যাম্পের নকশাকার। এরপর কাইসার আমস্টারডামের "ন্যাশনাল গ্যালারি" হিসেবে পরিচিত রাইক্‌স জাদুঘরের পরিচালকও ছিলেন। হেনড্রিক এবং আলেটার বড় মেয়েও একজন পদার্থবিজ্ঞানী হিসেবে প্রতিষ্ঠা পেয়েছিলো। তার নাম গিরট্রুইডা দ্য হ্যাস-লরেঞ্জ (Geertruida de Haas-Lorentz)।
১৮৭৮ সালে লোরেন্‌ৎস লিডেন বিশ্ববিদ্যালয়ের তাত্ত্বিক পদার্থবিজ্ঞান বিভাগে প্রতিষ্ঠিত নতুন পদে একজন অধ্যাপক হিসেবে নিয়োগ পান। ১৮৭৮ সালের ২৫ জানুয়ারিতে লোরেন্‌ৎস বিশ্ববিদ্যালয়ে তার প্রথম লেকচার দেন যার বিষয় ছিলো ""De moleculaire theoriën in de natuurkunde"" (পদার্থবিজ্ঞানের আণবিক তত্ত্বসমূহ)।
লিডেনে অধ্যাপনার প্রথম বিশ বছর লোরেন্‌ৎস তাড়িতচৌম্বক তত্ত্ব এবং তড়িৎ, চুম্বক ও আলোর সম্পর্ক নিয়ে গবেষণায় উৎসাহী ছিলেন। এরপর তার কর্মক্ষেত্র আরও অনেক প্রসারিত করেন যদিও সেসব ক্ষেত্রও তাত্ত্বিক পদার্থবিজ্ঞানের সাথেই সম্পর্কিত ছিল। তার প্রকাশিত নিবন্ধ ও অন্যান্য রচনা থেকে জানা যায় যে তিনি বলবিজ্ঞান, তাপগতিবিজ্ঞান, গতিবিজ্ঞান, কঠিন অবস্থা তত্ত্ব, আলো এবং প্রোপাগেশন বিষয়ে অবদান রেখেছেন। তার সবচেয়ে গুরুত্বপূর্ণ অবদান ছিলো তড়িৎচুম্বকত্ব, ইলেক্ট্রন তত্ত্ব এবং আপেক্ষিকতা বিষয়ে।
লোরেন্‌ৎস বল

"কোন স্থানে একই সময়ে একটি তড়িৎ ক্ষেত্র ও একটি চৌম্বক ক্ষেত্র বিদ্যমান থাকলে সেখানে একটি গতিশীল আধান যে লব্ধি বল অনুভব করে তাকেই লরেঞ্জ বল বা 
লরেন্ট্জ বল বা লরেনৎ্স বল বলে"
লরেঞ্জ বলকে নিচের গাণিতিক সমীকরণের মাধ্যমে প্রকাশ করা যায়:
যেখানে 
অনেক ক্ষেত্রেই লরেঞ্জ বল ও তড়িৎচুম্বকীয় বল এ দুটি ফেনোমেনা একই মনে হলেও তাড়িতচৌম্বক বল আলাদা একটি বিষয়।
তড়িৎচুম্বকীয় ক্ষেত্র আহিত বস্তুর উপর যে বল প্রয়োগ করে তাকে তাড়িতচৌম্বক বল বলে। এই বল আকর্ষণধর্মী ও বিকর্ষণধর্মী- উভয় প্রকারের হতে পারে। আগে তড়িৎ ও চুম্বকত্ব এ দুটিকে দুটি ভিন্ন বল মনে করা হত। ১৮৭৩ সালে জেমস র্ক্লাক ম্যাক্সওয়েল প্রমাণ করেন এ দুটি আসলে একই অভিন্ন বলের প্রকাশ। যখন দুটি আহিত কণা স্থির থাকে তখন তাদের মধ্যে কেবল তড়িত্‍ বল ক্রিয়া করে। আহিত কণাগুলো গতিশীল হলে তড়িত্‍ বলের পাশাপাশি কণাগুলোর মধ্যে চৌম্বক বলের সৃষ্টি হয়। দুটি চৌম্বক মেরুর আকর্ষণ বা বিকর্ষণ বলও তাড়িতচৌম্বক বল। দুটি আহিত মৌলিক কণার মধ্যে ক্রিয়াশীল তড়িত্‍ বল এদের মধ্যে ক্রিয়াশীর মহাকর্ষ বলের তুলনায় অনেক বেশি শক্তিশালী। তবুও সবলতার বিচারে তড়িত্‍ বল হচ্ছে মাঝারি ধরনের। ঘর্ষণ বল, স্প্রিং বল ইত্যাদি আহিত কণাগুলোর মধ্যে তড়িত্‍ বলের কারণেই সৃষ্টি হয়।এর তীব্রতা 10^2 N আর এর পাল্লা অসীম।আলো একধরনের তড়িৎচুম্বকীয় বল।
তড়িৎক্ষেত্র ও চৌম্বকক্ষেত্র মিলে সৃষ্টি হয় তাড়িতচৌম্বক ক্ষেত্র।
"q" চার্জ সম্পন্ন একটি কণা v তাৎক্ষণিক বেগে গতিশীল থাকলে বহিস্থ তড়িৎ ক্ষেত্র E এবং চৌম্বক ক্ষেত্র B কর্তৃক কণাটির উপর প্রযুক্ত F কে "SI" এককে নিম্নরূপে লেখা যায়:
উপরের সমীকরণে মোটা হরফগুলো ভেক্টর এবং "formula_3" ভেক্টর গুণন নির্দেশ করছে। কার্তেসীয় উপাংশে বিশ্লেষণ করে পাই—
formula_4
formula_5
formula_6
তড়িৎ ও চৌম্বক ক্ষেত্র সাধারণত অবস্থান ও সময়ের ফাংশন। সুতরাং লরেঞ্জ বলকে বিশদভাবে লিখে পাই—
এখানে formula_8 চার্জিত কণার অবস্থান ভেক্টর, formula_9 সময় এবং ডট চিহ্ন সময় অন্তরজ নির্দেশ করছে।
উইকি

উইকি ( ) একটি ওয়েব অ্যাপ্লিকেশন, যেখানে এর ব্যবহারকারীরা সম্মিলিতভাবে সহযোগিতামূলক সম্পাদনার মাধ্যমে এর বিভিন্ন বিষয়বস্তু যোগ, পরিবর্তন, সংশোধন, মানোন্নয়ন অথবা অপসারণের সুযোগ পেয়ে থাকেন। সাধারণত উইকিতে, রচনার বিষয়বস্তু একটি সরলীকৃত মার্কআপ ভাষা বা একটি রিচ টেক্সট এডিটর ব্যবহার করে লেখা হয়। যদিও উইকি বিষয়বস্তু ব্যবস্থাপনা পদ্ধতির একটি ধরন, যা ব্লগ বা অন্যান্য পদ্ধতি থেকে পৃথক। ব্লগ বা এ-ধরনের পদ্ধতি ব্যবহারে বিষয়বস্তু নির্দিষ্ট সংজ্ঞায়িত মালিক বা নেতা ছাড়াই তৈরি হয়ে থাকে, এবং উইকিতে, অন্তর্নিহিত কাঠামো গঠনের মাধ্যমে ব্যবহারকারীদের প্রয়োজন অনুযায়ী বিষয়বস্তুসমূহ সাজানো হয়।
বিশ্বকোষ প্রকল্প উইকিপিডিয়া, পৃষ্ঠা প্রদর্শনের পরিপ্রেক্ষিতে সার্বজনীন ওয়েবে সবচেয়ে জনপ্রিয় উইকি, কিন্তু উইকি সফটওয়্যারে বিভিন্ন ধরনের সক্রিয় অনেক সাইট রয়েছে।
উইকিউইকিওয়েব ছিল প্রথম উইকি। ওয়ার্ড কানিংহাম ১৯৯৪ সালে ওরেগনের পোর্টল্যান্ডে উইকিউইকিওয়েব তৈরি করা শুরু করেন এবং ২৫ মার্চ ১৯৯৫ সালে এটি ইন্টারনেট ডোমেইন c2.com-এ ইনস্টল করেন। এটি কানিংহাম দ্বারা নামকরণ করা হয়েছিল, যিনি হনলুলু আন্তর্জাতিক বিমানবন্দরের কাউন্টার কর্মচারীকে "উইকি" নিতে বলেছিলেন। উইকি শাটল" বাস যা বিমানবন্দরের টার্মিনালের মধ্যে চলে। কানিংহামের মতে, "আমি 'দ্রুত'-এর বিকল্প হিসাবে উইকি-উইকি বেছে নিয়েছি এবং এর ফলে এই জিনিসের দ্রুত-ওয়েব নামকরণ এড়িয়ে চলেছি।"
কানিংহাম আংশিকভাবে অ্যাপল হাইপারটেক্সট দ্বারা অনুপ্রাণিত ছিলেন, যা তিনি ব্যবহার করেছিলেন। হাইপারকার্ড অবশ্য একক-ব্যবহারকারী ছিল। অ্যাপল এমন একটি সিস্টেম ডিজাইন করেছে যা ব্যবহারকারীদের বিভিন্ন কার্ডের মধ্যে ভার্চুয়াল "কার্ড স্ট্যাক" সমর্থনকারী লিঙ্ক তৈরি করতে দেয়। কানিংহাম ব্যবহারকারীদের "একে অপরের পাঠ্যের উপর মন্তব্য করতে এবং পরিবর্তন করার" অনুমতি দিয়ে ভ্যানেভার বুশের ধারণাগুলি বিকাশ করেছিলেন। কানিংহাম বলেছেন যে তার লক্ষ্য ছিল প্রোগ্রামিং প্যাটার্নগুলি নথিভুক্ত করার জন্য একটি নতুন সাহিত্য তৈরি করার জন্য মানুষের অভিজ্ঞতাকে একত্রিত করা, এবং এমন একটি প্রযুক্তির সাথে কথা বলার এবং গল্প বলার মানুষের স্বাভাবিক ইচ্ছাকে কাজে লাগানো যা "লেখক" করতে অভ্যস্ত নয় তাদের কাছে স্বাচ্ছন্দ্য বোধ করবে।
উইকিপিডিয়া সর্বাধিক বিখ্যাত উইকি সাইট হয়ে ওঠে, যা ২০০১ সালের জানুয়ারিতে চালু হয় এবং ২০০৭ সালে শীর্ষ দশটি জনপ্রিয় ওয়েবসাইটে প্রবেশ করে। প্রাথমিকভাবে প্রযুক্তিগত ব্যবহারকারীদের জন্য সাধারণ ব্যবহার প্রকল্প যোগাযোগ, ইন্ট্রানেট এবং ডকুমেন্টেশন অন্তর্ভুক্ত। কিছু কোম্পানি উইকিগুলিকে তাদের একমাত্র সহযোগী সফ্টওয়্যার হিসাবে এবং স্ট্যাটিক ইন্ট্রানেটের প্রতিস্থাপন হিসাবে ব্যবহার করে, এবং কিছু স্কুল এবং বিশ্ববিদ্যালয়গুলি গ্রুপ লার্নিং উন্নত করতে উইকি ব্যবহার করে। পাবলিক ইন্টারনেটের চেয়ে ফায়ারওয়ালের পিছনে উইকির বেশি ব্যবহার হতে পারে। ১৫ মার্চ, ২০০৭-এ, উইকি শব্দটি অনলাইন অক্সফোর্ড ইংরেজি অভিধানে তালিকাভুক্ত করা হয়েছিল।
অলিভার স্যাক্স

অলিভার উল্ফ স্যাক্স (৯ জুলাই, ১৯৩৩ - ৩০ আগস্ট, ২০১৫) একজন স্নায়ু বিশেষজ্ঞ৷ তিনি তার রোগীদের উপজীব্য করে প্রচুর জনপ্রিয় বই লিখেছেন। এর মধ্যে সবচেয়ে বিখ্যাত হচ্ছে অ্যাওকেনিংস যার ওপরে নির্মিত চলচ্চিত্রে অভিনয় করেছেন রবিন উইলিয়ামস ও রবার্ট ডি নিরো।
সুইং (জাভা)

সুইং জাভা প্রোগ্রামিং ভাষার জন্য তৈরি একটি গুই হাতিয়ারসম্ভার (GUI toolkit)। এটি জাভা ফাউন্ডেশন ক্লাসগুলোর (JFC) একটি অংশ। সুইং-এ রয়েছে বিভিন্ন গ্রাফিকাল ইউজার ইন্টারফেস উইজেট, যেমন - টেক্সট বক্স (textboxes), বোতাম (buttons), দ্বিবিভক্ত জানালা (split panes), টেবিল (tables) ইত্যাদি।
১৯৯৬ সালের ১৬ ডিসেম্বর নেটস্কেপ কমিউনিকেশন কর্পোরেশন কর্তৃক অবমুক্ত হওয়া ইন্টারনেট ফাউন্ডেশন ক্লাসেস (আইএফসি) মূলত ছিলো জাভাস্ক্রিপ্টের জন্য গ্রাফিক্স লাইব্রেরি। জাভা ফাউন্ডেশন ক্লাসেস গঠনের জন্যে ১৯৯৭ সালের ২ এপ্রিল সান মাইক্রোসিস্টেমস এবং নেটস্কেপ কমিউনিকেশন কর্পোরেশন যৌথভাবে অন্যান্য প্রযুক্তির সাথে আইএফসিকে অন্তর্ভুক্ত করা সম্পর্কিত তাদের অভিপ্রায় ঘোষণা করে। এই "জাভা ফাউন্ডেশন ক্লাসেস"-এরই পরবর্তীকালে নামকরণ করা হয় "সুইং।"
সত্য যীশু গির্জা

সত্য যীশু গির্জা একটি স্বায়ত্বশাসিত খ্রিস্টান সম্প্রদায়। এটি সর্বপ্রথম চীন এর বেইজিং শহরে ১৯১৭ সালে প্রতিষ্ঠিত হয়। বর্তমানে পৃথিবীর ৪৫টি দেশে এর ১৫ লাখ সদস্য আছে। ভারতে এর শাখা ১৯৩২ সাল থেকে আছে। এটি প্রোটেস্ট্যান্ট মতবাদের অনুসারী। এই মতবাদে বিশ্বাসীরা বড়দিন ও ইস্টার উদ্‌যাপন করা হয় না। যীশুর দ্বিতীয় উত্থানের পূর্বে সকল রাষ্ট্রে যীশুর শিক্ষা পৌছে দেওয়াই হচ্ছে চার্চের লক্ষ্য।
"পবিত্র আত্মার অনুভূতি প্রাপ্তি, যা আমাদের জিহ্বার সাহায্যে কথা বলার মাধ্যমে প্রমাণিত হয়, হল প্রমাণ যে আমরা স্বর্গরাজ্যের উত্তরাধিকার"।
"পবিত্র পানি দ্বারা অভিসিঞ্চন বা ব্যাপ্টিজম হল পাপমোচন এবং পূণর্জাগরণের জন্য ঈশ্বরের অনুগ্রহ লাভের প্রক্রিয়া। ব্যাপ্টিজম প্রক্রিয়াটি প্রাকৃতিক প্রবহমান পানির উৎস যেমন নদী, সমুদ্র বা ঝরণায় সম্পাদিত হয়। একজন ব্যাপটিস্ট, যিনি আগেই পানির ব্যাপ্টিজমে দিক্ষিত হয়েছেন এবং পবিত্র উদ্দীপনা প্রাপ্ত হয়েছেন, তিনি প্রভু যীশু খ্রিস্টের নামে ব্যাপ্টিজম সম্পন্ন করেন। ব্যাপ্টিজমের দীক্ষা গ্রহণকারী ব্যক্তি অবশ্যই পানিতে সম্পুর্ণভাবে ডুব দেবে এবং এ সময় তার মাথা নোয়ানো এবং মুখ নিচের দিকে থাকবে"।
"পদ পরিষ্কার করার আধ্যাত্মিক প্রক্রিয়া একজন ব্যক্তিকে প্রভূ যীশুর সাথে একটি অংশের অংশীদারিত্বের সুযোগ করে দেয়। এটি নিত্য স্মরণ করিয়ে দেয় যে একজন ব্যক্তির অবশ্যই প্রেম, পবিত্রতা, নম্রতা, ক্ষমাশীলতা এবং পরার্থপরায়ণতা থাকবে। পানি বা ওয়াটার ব্যাপ্টিজম গ্রহণ করেছে এমন সব ব্যক্তিকে অবশ্যই যীশু খ্রিস্টের নামে তাদের পদ ধৌতকরণ করতে হবে। পারস্পরিক পদ ধৌতকরণের চর্চা উপযুক্ত পরিবেশে করা সম্ভব"।
"পবিত্র ধ্যান হল প্রভূ যীশু খ্রিস্টের মৃত্যুর স্মরণে অনুষ্ঠান। এটি আমাদেরকে প্রভূর মাংস ও রক্তের অংশী করে এবং তার সাথে ধ্যানে মগ্ন করে যাতে আমরা চিরন্তন জীবন লাভ করি এবং চূড়ান্ত দিনে উত্থিত হই। সংস্কার অনুষ্ঠানটি অবশ্যই যত দ্রুত সম্ভব সম্পন্ন করতে হবে। কেবল কিণ্ব বা খমির মিশিয়ে গাঁজানো হয় নি এমন একটি রুটি এবং আঙ্গুরের রস ব্যবহার করা যাবে"।
"কর্মবিরতির জন্য শাস্ত্রনির্ধারিত দিন, সপ্তাহের সপ্তম দিন (শনিবার), একটি পবিত্র দিবস, যা ঈশ্বরের আর্শীবাদপুষ্ট এবং পবিত্রীকৃত। এই দিনটিকে প্রভূর মাধুর্যের অধীনে ঈশ্বরের সৃষ্টি এবং আত্মশুদ্ধি উৎযাপন এবং আসন্ন জীবনের শ্বাশ্বত শান্তির আকাঙ্খায় পালিত হবে"।
"যীশু খ্রিস্ট, সেই বাইবেল যা মানবদেহে পরিণত হয়েছিল, পাপিষ্ঠদের প্রায়শ্চিত্ত করতে ক্রুশবিদ্ধ হয়ে মৃত্যুবরণ করেছিলেন, তৃতীয় দিনে তার পুনরুত্থান ঘটে এবং তিনি স্বর্গে অধিষ্ঠিত হন। তিনি মানবজাতির একমাত্র রক্ষাকর্তা, স্বর্গ ও পৃথিবীর স্রস্টা, এবং একমাত্র শ্বাশ্বত ঈশ্বর"।
"পবিত্র বাইবেল, যাতে পুরনো ও নতুন সাক্ষ্য অন্তর্ভুক্ত তা ঈশ্বরের দ্বারা অনুপ্রাণিত, একমাত্র শাস্ত্রসম্মত সত্য, এবং খ্রিস্টীয় জীবনাচারের আদর্শ"।
"ঈশ্বরের মাধুর্য মুক্তির পথ দিয়েছে বিশ্বাসের মাধ্যমে। বিশ্বাসীরা পবিত্রতা অর্জনে অবশ্যই পবিত্র প্রেরণার উপর নির্ভরশীল হবে, ঈশ্বরকে ভক্তি করবে এবং মানবতাকে ভালবাসবে"।
"ল্যাটার রেইন" বা বিলম্বিত বৃষ্টিপাতের সময়ে যীশু খ্রিস্টের পবিত্র প্রেরণার মাধ্যমে স্থাপিত ট্রু জিসাস চার্চ বা সত্য যীশু গির্জা হল প্রচারকত্ব সময়ের পুনর্স্থাপিত সত্য গির্জা"।
"যীশুর দ্বিতীয় আগমন ঘটবে চূড়ান্ত দিনে যখন তিনি স্বর্গ থেকে অবরোহন করে বিশ্বের বিচার করবেন: ন্যায়পরায়ণরা চিরন্তন জীবন লাভ করবেন, আর দুর্বৃত্তরা চিরকালের জন্য দণ্ডপ্রাপ্ত হবে"।
স্বাভাবিক সংখ্যা

গণিতে স্বাভাবিক সংখ্যা হলো সেইসব পূর্ণসংখ্যা যা গণনার কাজে (যেমন ৫টি আপেল) বা ক্রম নির্দেশ করতে (যেমন চট্টগ্রাম বাংলাদেশের ২য় বৃহত্তম শহর) ব্যবহার করা হয়। স্বাভাবিক সংখ্যা মানুষের ব্যবহার করা সবচেয়ে আদিম সংখ্যা পদ্ধতিগুলোর একটি। মানুষ প্রতিদিনের গণনার কাজে এই সংখ্যাগুলো ব্যবহার করে। গণনার জন্য ব্যবহৃত সংখ্যাগুলোকে অঙ্কবাচক সংখ্যা এবং ক্রম করার জন্য ব্যবহৃত সংখ্যাগুলিকে ক্রমবাচক সংখ্যা বলা হয়।স্বাভাবিক সংখ্যাগুলি সেট তৈরি করে। স্বাভাবিক সংখ্যার সেটকে ধারাবাহিকভাবে প্রসারিত করে আরও অনেক সংখ্যার সেট তৈরি করা হয়: পূর্ণসংখ্যা,মূলদ সংখ্যা,বাস্তব সংখ্যা; জটিল সংখ্যা,ইত্যাদি।
স্বাভাবিক সংখ্যার সেটে শূন্যকে অন্তর্ভুক্ত করা নিয়ে মতভেদ রয়েছে। কেউ কেউ শুধু ধনাত্মক পূর্ণসংখ্যাকে স্বাভাবিক সংখ্যাকে বলেন {১,২,৩, ...}, কেউ কেউ অঋণাত্মক সংখ্যার সেট {০,১,২,৩, ...} দিয়ে সংজ্ঞা প্রদান করেন। প্রথম সংজ্ঞাটি প্রাচীনকাল থেকে চলে আসছে, দ্বিতীয়টি উনিশ শতকে জনপ্রিয় হয়।
স্বাভাবিক সংখ্যার সেট অসীম। একে formula_1 দিয়ে প্রকাশ করা হয়। 
একটি প্রাকৃতিক সংখ্যা উপস্থাপনের সবচেয়ে আদিম পদ্ধতি হল প্রতিটি বস্তুর জন্য একটি চিহ্ন রাখা।বিমূর্তকরণের প্রথম প্রধান অগ্রগতি ছিল সংখ্যার প্রতিনিধিত্ব করতে সংখ্যার ব্যবহার।প্রাচীন মিশরীয়রা 1, 10, এবং 10-এর সমস্ত শক্তি 1 মিলিয়ন পর্যন্ত স্বতন্ত্র হায়ারোগ্লিফ সহ সংখ্যার একটি শক্তিশালী পদ্ধতি তৈরি করেছিল।প্রাকৃতিক সংখ্যার সেট-তাত্ত্বিক সংজ্ঞা ফ্রেজ শুরু করেছিলেন।তিনি প্রাথমিকভাবে একটি স্বাভাবিক সংখ্যাকে নির্দিষ্ট সেটের সাথে এক-এক চিঠির মধ্যে থাকা সমস্ত সেটের শ্রেণী হিসাবে সংজ্ঞায়িত করেছিলেন।দ্বিতীয় শ্রেণীর সংজ্ঞাটি চার্লস স্যান্ডার্স পিয়ার্স দ্বারা প্রবর্তন করা হয়েছিল, রিচার্ড ডেডেকিন্ড দ্বারা পরিমার্জিত, এবং আরও অন্বেষণ করেন জিউসেপ্পে পিয়ানো; এই পদ্ধতিকে এখন পিয়ানো পাটিগণিত বলা হয়। এটি অর্ডিনাল সংখ্যার বৈশিষ্ট্যগুলির একটি স্বতঃসিদ্ধকরণের উপর ভিত্তি করে: প্রতিটি প্রাকৃতিক সংখ্যার একটি উত্তরসূরি রয়েছে এবং প্রতিটি অ-শূন্য প্রাকৃতিক সংখ্যার একটি অনন্য পূর্বসূরী রয়েছে।
পূর্ণ সংখ্যা
গুগল অনুসন্ধান

গুগল অনুসন্ধান বা গুগল সার্চ (ইংরেজি: Google Search) গুগলের দ্বারা পরিচালিত একটি অনুসন্ধান ইঞ্জিন। এটি ব্যবহারকারীদের কিওয়ার্ড বা বাক্যাংশ প্রবেশ করিয়ে ইন্টারনেটে তথ্য অনুসন্ধানের সুযোগ দেয়। গুগল সার্চ বিভিন্ন অ্যালগরিদম ব্যবহার করে ওয়েবসাইটের বিশ্লেষণ ও র‍্যাংকিং নির্ধারণ করে, যাতে অনুসন্ধান প্রশ্নের সাথে সবচেয়ে প্রাসঙ্গিক ফলাফল প্রদান করা যায়। এটি বিশ্বব্যাপী সবচেয়ে জনপ্রিয় সার্চ ইঞ্জিন।
গুগল সার্চ বিশ্বের সবচেয়ে বেশি পরিদর্শিত ওয়েবসাইট। ২০২৪ সালের হিসাবে, গুগল সার্চের বিশ্বব্যাপী অনুসন্ধান ইঞ্জিন বাজারে ৯১% শেয়ার রয়েছে। সিমিলারওয়েবের তথ্য অনুসারে গুগল অনুসন্ধানের মাসিক বৈশ্বিক ট্রাফিকের আনুমানিক ২৫.০৮% যুক্তরাষ্ট্র থেকে, ৫.৫১% ভারত, ৫.২৩% জাপান, ৪.৪৭% ব্রাজিল থেকে, ৩.৭৮% যুক্তরাজ্য থেকে আসে।
গুগল অনুসন্ধানের ফলাফল বিন্যাস নির্ধারিত হয় পেজর‍্যাংক নামে পরিচিত একটি অগ্রাধিকার ভিত্তিক র‍্যাংকিং ব্যবস্থার মাধ্যমে। গুগল সার্চ বিভিন্ন ধরনের কাস্টমাইজড অনুসন্ধানের সুবিধা প্রদান করে, যেখানে নির্দিষ্ট প্রতীক ব্যবহার করে অনুসন্ধানের শর্ত নির্ধারণ করা যায়। এটি বিশেষ কিছু ইন্টারঅ্যাকটিভ পরিষেবাও সরবরাহ করে, যেমন ফ্লাইটের বর্তমান অবস্থা, পার্সেল ট্র্যাকিং, আবহাওয়ার পূর্বাভাস, মুদ্রা ও একক রূপান্তর, সময় গণনা, শব্দের সংজ্ঞা।